PATVIRTINTA

Akmenės rajono savivaldybės

pedagoginės psichologinės tarnybos

direktoriaus 2021 - 03- 09

įsakymu Nr. V-3

**AKMENĖS RAJONO SAVIVALDYBĖS**

**PEDAGOGINĖS PSICHOLOGINĖS TARNYBOS**

**2021-ŲJŲ METŲ VEIKLOS PLANAS**

1. **2020 METŲ VEIKLOS PLANO ĮGYVENDINIMO ANALIZĖ**
* **Pedagoginis psichologinis įvertinimas**

2020 metais kompleksinis pedagoginis psichologinis įvertinimas atliktas 51 vaikui, nustatyti specialieji ugdymosi poreikiai ir rekomenduotas ugdymas. Kompleksinį įvertinimą sudaro keturių specialistų (psichologo, specialiojo pedagogo, logopedo ir gydytojo neurologo) įvertinimai.

Vaiko raida DISC metodika (nuo gimimo iki 5 metų vaikams) įvertinta 20 vaikų, rekomenduotas ugdymas (atlieka neurologas ir logopedas).

Kalbos ir komunikacijos įvertinimai atlikti 7 vaikams, nustatyti sutrikimai, taikyta kalbos korekcija (atlieka logopedas).

Išvadų tikslinimas ir rekomendacijų ugdymui tikslinimas pagal pateiktus dokumentus atliktas 22 specialiųjų ugdymosi poreikių turintiems vaikams (analizuoja visi specialistai).

Paruošta pažymų dėl PUPP pritaikymo – 8 (specialusis pedagogas). Iš viso atlikta 108 įvertinimai. (2019 m. – 154).

* **Psichologinė pagalba**

2020 m. individualiai psichologų konsultuota 512 asmenų: 188 psichologinių problemų turintys vaikai, 167 tėvai ir 157 specialistai. Iš viso suteiktos 956 konsultacijos.

(2019 m. individualiai psichologo konsultuoti 255 asmenų: 105 psichologinių problemų turintys vaikai, 100 tėvų ir 50 specialistų. Iš viso suteiktos 1093 konsultacijos.)

* **Metodinė pagalba ugdymo įstaigų specialistams ir vadovams**

 Suteikta 77 pedagoginės konsultacijos vaikams, tėvams, pedagogams, švietimo pagalbos specialistams.

Specialioji pedagoginė pagalba buvo teikiama 1 vaikui (11 užsiėmimų).

Logopedo pagalba buvo teikiama 6 vaikams (34 užsiėmimai).

Tarnybos psichologės taikė ASEBA, EQUIP, SMART programas konsultuojant vaikus, tėvus ir globėjus bei pagalbos specialistus.

Viena jų, dalyvauja Vilniaus Universiteto inicijuotame projekte ,,Vaiko raidos skalės restandartizacija‘‘. (2019 m. suteikta 130 konsultacijų).

* **Šviečiamoji veikla, prevencinė veikla**

 Prevencinė veikla vyko koordinuotai, įgyvendintas visuomenės sveikatos programos projektas **,,2020 – psichinės, emocinės sveikatos metai Akmenės rajone“.** Įvykdyti trys renginiai, skirti Akmenės rajono švietimo įstaigų mokiniams pedagogams, švietimo pagalbos specialistams, bei administracijai:

* Akcija ,,Pasimatuokime džiaugsmą“;
* Mugė,, Metodai, stiprinantys psichinę sveikatą“;
* Nuotolinė konferencija ,,Laikas kartu“;
* Popietė,, Emocija +’’(nukelta į 2021 metų I pusmetį dėl karantino).

Pedagoginės psichologinės tarnybos specialistai skaitė paskaitas (25), vedė tiriamuosius analitinius užsiėmimus (1).

Dvi specialistės vedė specialiosios pedagogikos – psichologijos kursus Akmenės rajono Jaunimo ir suaugusiųjų švietimo centre.(1)

Efektyvios tėvystės įgūdžių ugdymo programoje dalyvavo 8 tėvai (6 susitikimų).

Visus metus Tarnyboje veikė tėvų savitarpio pagalbos grupė, į kurią susirinkdavo 5 moterys (7 susitikimai).

Buvo atnaujinama informacija Tarnybos internetinėje svetainėje (41 pranešimas).

Atnaujinamas ir administruojamas Akmenės rajono savivaldybės pedagoginės psichologinės tarnybos Facebook puslapis.

Akmenės rajono laikraštyje ,,Vienybė“ du kartus rašyta apie pedagoginę psichologinę tarnybą.

 Iš viso buvo įgyvendinta 50 priemonių. (2019 m. PPT specialistai įgyvendino 76 priemones.

Užimtumo grupėje susiformavo tradicijos: vaikai turi pareigas, kuriomis buvo draugiškai pasidalinta, taisykles, kurias kūrė vaikai, padedant socialinei pedagogei. Grupėje siekiama sukurti jaukią, draugišką, malonią atmosferą, kad vaikai norėtų sugrįžti.

Psichologai dalyvavo 4 savivaldybės Vaiko gerovės komisijos posėdžiuose.

Vykdant Vaiko minimalios priežiūros priemones psichologo konsultuotas 1 vaikas.

**II. ĮSTAIGOS STIPRYBĖS, SILPNYBĖS, GALIMYBĖS, GRĖSMĖS**

**STIPRYBĖS**

1. Tarnyboje dirba profesionali specialistų komanda.

1.1. Darbuotojai yra kompetentingi ir nuolat kelia savo kvalifikaciją;

1.2. Stipri vaiko pedagoginio - psichologinio įvertinimo komanda, gebanti įvairiapusiškai nustatyti asmens psichologinės raidos ypatumus ir specialiuosius ugdymosi poreikius;

1.3. Specialistai bendradarbiauja ir teikia vienas kitam profesinę paramą, kolektyvo nariai yra draugiški, geranoriški.

2. Pedagoginės psichologinės tarnybos turima materialinė bazė leidžia veiksmingai teikti pedagoginę psichologinę pagalbą:

 2.1. Specialistai turi kabinetus individualiam darbui su klientais;

2.2. Tarnybos specialistai aprūpinti pedagoginio psichologinio vertinimo metodikomis, kita metodine medžiaga ir literatūra;

2.3. Įstaigos aplinka pritaikyta neįgaliesiems;

2.4. Tarnyba turi salę seminarams, mokymams ir kitiems grupiniams renginiams vykdyti.

3. Organizuojama užimtumo grupė vaikams, kurios tikslas – vaikų socialinių įgūdžių formavimas.

4. Užpildytas turimas 1,5 psichologo etatas.

5. Vadovas sugeba kompetentingai sutelkti kolektyvą užduočių vykdymui.

**SILPNYBĖS**

1. Ribotos finansinės galimybės kvalifikacijai kelti.
2. Trūksta 0,25 etato lėšų, kurias panaudotume psichologo etato papildymui.
3. Trūksta lėšų Tarnybos materialinei bazei (lietaus kanalizacijai) atnaujinti.
4. Tobulintini tarpinstitucinio bendradarbiavimo ryšiai.

**GALIMYBĖS**

1. Aktyviau formuoti teigiamą visuomenės požiūrį į SUP turinčius asmenis, jiems teikiamos pagalbos kokybę, vykdant rajono bendruomenės psichologinį, specialųjį ir socialinį pedagoginį švietimą.
2. Plėtoti specialiojo ugdymo koordinavimą, siekiant užtikrinti veiksmingą švietimo pagalbą asmenims, turintiems specialiųjų ugdymosi poreikių.
3. Stiprinti darbą su tėvais, organizuojant tėvystės įgūdžių mokymus.

 Gerinti sklaidą apie Tarnybos veiklą, atnaujinant internetinį puslapį.

1. Stiprinti tarpinstitucinio bendradarbiavimo ryšius.

**GRĖSMĖS**

1. Didėjant mokinių, turinčių elgesio - emocijų skaičiui rajone, tarnyboje dirbančių psichologų nebeužtenka kokybiškai atlikti PPT funkcijas.
2. Lėšų stoka mažina galimybes materialinei bazei atnaujinti.
3. Lėšų stygius mažina galimybes kelti specialistų kvalifikaciją.

**III. ĮSTAIGOS ORGANIZACINĖ STRUKTŪRA**

|  |  |  |
| --- | --- | --- |
| **Pareigybės pavadinimas** | **Etatų skaičius** | **Darbuotojų skaičius** |
| Direktorius | 1 | 1 |
| Psichologas | 1,5 | 3 |
| Specialusis pedagogas | 1 | 1  |
| Logopedas | 1 | 1 |
| Socialinis pedagogas | 0,5  | 1 |
| Vyr. buhalteris | 1 | 1 |
| Valytoja | 0,5 | 1 |
| Laisvas | 0,25 |  |
| Viso: | **6,75** | **9** |

**Psichologas -** asmuo, kurisvertina ir padeda spręsti mokinio (vaiko) asmenybės ir ugdymosi problemas, bendradarbiaudamas su mokinio (vaiko) tėvais (globėjais, rūpintojais) ir mokytojais, juos konsultuodamas.

 **Logopedas –** asmuo, vertinantis mokinių (vaikų) kalbėjimo ir kalbos sutrikimus, konsultuojantis jų šalinimo, prevencijos bei šių sutrikimų, turinčių mokinių (vaikų) ugdymo klausimais.

**Specialusis pedagogas –** asmuo, atliekantis pedagoginį mokinio (vaiko) vertinimą, nustatantis jų žinių, mokėjimų, įgūdžių, gebėjimų lygį ir jų atitikimą ugdymo programoms.

**Socialinis pedagogas –** asmuo, koordinuojantis užimtumo grupės veiklą, organizuojantis grupės vaikų užimtumą, ugdantis socialinius įgūdžius.

**2020 metų rugsėjo mėnesio duomenimis Tarnyba aptarnauja 2451 ugdymo įstaigų vaikus. Iš jų 376 mokinių turi specialiųjų ugdymosi poreikių.**

**Vizija**

 Akmenės rajono savivaldybės pedagoginė psichologinė tarnyba - profesionali, inovatyvi ir aktyvi ugdymo įstaigų bendruomenių partnerė mokinių gerovės užtikrinimo veikloje*.*

**Misija**

 Padėti vaikams tapti harmoningomis asmenybėmis, teikiant jiems psichologinę ir specialiąją pedagoginę pagalbą, jų tėvams, globėjams bei pedagogams - reikiamą konsultacinę, švietimo ir informacinę pagalbą, plėtojant bendradarbiavimą su kitomis, vaikui paramą teikiančiomis institucijomis.

**Uždaviniai**

Atlikti pedagoginės ir psichologinės pagalbos teikiamo modelio veiksmingumo analizę.

PPT paslaugų plėtra, vykdant įtraukųjį ugdymą, teikiat psichologinę, pedagoginę pagalbą ugdymo įstaigų specialistams, tėvams ir vaikams.

 Stiprinti mokyklų bendruomenių teigiamas nuostatas į įtrauktį švietime, organizuojant šviečiamąsias, prevencines veiklas ir viešinant informaciją apie PPT vykdomą veiklą.

**IV. PRIEDAI**

1. Akmenės rajono savivaldybės pedagoginės psichologinės tarnybos užimtumo grupės 2021 m veiklos planas.
2. Specialiojo pedagogo 2021 m. veiklos planas
3. Logopedo 2021 m. veiklos planas

4. Psichologų 2021 m. veiklos planas